CELEX: E2015P0014
Language: da
Date: 2015-06-05 00:00:00
Title: Anmodning om en rådgivende udtalelse fra EFTA-Domstolen indgivet af Norges Høyesterett den 5. juni 2015 i sagen Holship Norge AS mod Norsk Transportarbeiderforbund (Sag E-14/15)

25.2.2016   
            
            
               DA
            
            
               Den Europæiske Unions Tidende
            
            
               C 73/10
            
         Anmodning om en rådgivende udtalelse fra EFTA-Domstolen indgivet af Norges Høyesterett den 5. juni 2015 i sagen Holship Norge AS mod Norsk Transportarbeiderforbund
   (Sag E-14/15)
   (2016/C 73/06)
   Norges Høyesterett har ved skrivelse af 5. juni 2015, som indgik til EFTA-Domstolens justitskontor den 5. juni 2015, anmodet EFTA-Domstolen om en rådgivende udtalelse om nedenstående spørgsmål i sagen Holship Norge AS mod Norsk Transportarbeiderforbund:
   A   Vedrørende konkurrenceretten:
   
   
            
               A.1
            
            
               Omfatter den undtagelse fra konkurrencereglerne i EØS-aftalen, der gælder for kollektive overenskomster, således som denne undtagelse bl.a. er beskrevet i EFTA-Domstolens rådgivende udtalelse i sag E-8/00, Landsorganisasjonen i Norge og NKF, [2002] EFTA Ct. Rep. 114, iværksættelse af en boycott mod en bruger af en havn for at få denne til at acceptere en kollektiv overenskomst, når en sådan accept indebærer, at brugeren fortrinsvis skal købe losse- og lasteydelser fra et særskilt administrationskontor som beskrevet i stk. 7 og 10-14 ovenfor, frem for at benytte sine egne ansatte til at udføre det samme arbejde?
            
         
            
               A.2
            
            
               Hvis ikke, skal en sådan ordning så bedømmes efter EØS-aftalens artikel 53 eller 54?
            
         
            
               A.3
            
            
               Skal der i givet fald ved vurderingen af spørgsmålet om, hvorvidt der foreligger en mærkbar påvirkning af den grænseoverskridende handel inden for EØS, tages hensyn til, om der findes identiske eller tilsvarende ordninger i andre havne?
            
         B   Vedrørende etableringsfriheden:
   
   
            
               B.1
            
            
               Udgør det en hindring for etableringsfriheden som omhandlet i EØS-aftalens artikel 31, at en fagforening benytter sig af en boycott for at få en virksomhed, hvis moderselskab er etableret i en anden EØS-stat, til at acceptere en kollektiv overenskomst, når den kollektive overenskomst indebærer, at virksomheden fortrinsvis skal købe losse- og lasteydelser fra et særskilt administrationskontor, som har de kendetegn, der er beskrevet i stk. 10-14 ovenfor, frem for at benytte sine egne ansatte til dette arbejde?
            
         
            
               B.2
            
            
               Vil det være af betydning for vurderingen af, om der er tale om en hindring, hvis virksomhedens behov for losse- og lasteydelser viser sig at være meget begrænset og/eller sporadisk?
            
         
            
               B.3
            
            
               Såfremt der er tale om en hindring: Er det af betydning for vurderingen af, om begrænsningen er lovlig, at virksomheden i forhold til sine egne havnearbejdere anvender en anden kollektiv overenskomst, der er indgået mellem arbejdsmarkedets parter i den stat, hvor havnen er beliggende, når den pågældende kollektive overenskomst vedrører andre forhold end losse- og lastearbejde?